32002R1749
L 264/13
JURNALUL OFÍCIAL AL UNIUNII EUROPENE
REGULAMENTUL (CE, EURATOM) NR. 1749/2002 AL CONSILIULUI
din 30 septembrie 2002
de modificare a Regulamentului (Euratom, CECO, CEE) nr. 549/69 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților
CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 291 al acestuia,
având în vedere Protocolul privind privilegiile și imunitățile Comunităților Europene și, în special, articolele 16 și 22 ale acestuia,
având în vedere propunerea Comisiei (1),
având în vedere avizul Parlamentului European (2),
având în vedere avizul Curții de Justiție (3),
având în vedere avizul Curții de Conturi (4),
întrucât:
(1)
Regulamentul (Euratom, CECO, CEE) nr. 549/69 (5), astfel cum a fost modificat ultima dată prin Regulamentul (CE, CECO, Euratom) nr. 2459/98 (6), trebuie modificat pentru a se ține seama de Regulamentul (CE, Euratom) nr. 1746/2002 al Consiliului din 30 septembrie 2002 prin care se introduc, în contextul reformei Comisiei, unele măsuri speciale privind încetarea definitivă a raporturilor de muncă ale unor funcționari ai Comunităților Europene numiți în posturi permanente în cadrul Comisiei Comunităților Europene (7).
(2)
Regulamentul (Euratom, CECO, CEE) nr. 549/69, astfel cum a fost modificat ultima dată prin Regulamentul (CE, CECO, Euratom) nr. 2459/98, trebuie modificat pentru a se ține seama de Regulamentul (CE, Euratom) nr. 1747/2002 al Consiliului din 30 septembrie 2002 prin care se introduc, în contextul modernizării instituției, unele măsuri speciale privind încetarea definitivă a raporturilor de muncă ale unor funcționari ai Comunităților Europene numiți în posturi permanente în cadrul Consiliului Uniunii Europene (8).
(3)
Regulamentul (Euratom, CECO, CEE) nr. 549/69, astfel cum a fost modificat ultima dată prin Regulamentul (CE, CECO, Euratom) nr. 2459/98, trebuie modificat pentru a se ține seama de Regulamentul (CE, Euratom) nr. 1748/2002 al Consiliului din 30 septembrie 2002 prin care se introduc, în contextul modernizării instituției, unele măsuri speciale privind încetarea definitivă a raporturilor de muncă ale unor funcționari numiți în posturi permanente în cadrul Parlamentului European și al personalului temporar al grupurilor politice din Parlamentul European (9),
ADOPTĂ PREZENTUL REGULAMENT:
Articolul 1
La articolul 2 din Regulamentul (Euratom, CECO, CEE) nr. 549/69, se adaugă următoarele litere (p), (q) și (r):
„(p)
beneficiarii indemnizației prevăzute, pentru cazurile de încetare definitivă a raporturilor de muncă, la articolul 4 din Regulamentul (CE, Euratom) nr. 1746/2002;
(q)
beneficiarii indemnizației prevăzute, pentru cazurile de încetare definitivă a raporturilor de muncă, la articolul 4 din Regulamentul (CE, Euratom) nr. 1747/2002;
(r)
beneficiarii indemnizației prevăzute, pentru cazurile de încetare definitivă a raporturilor de muncă, la articolul 4 din Regulamentul (CE, Euratom) nr. 1748/2002.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament se aplică, în ceea ce privește fiecare dintre literele adăugate de la data de intrare în vigoare a fiecărui regulament la care se face referire în articolul 1.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 septembrie 2002.